### Beslutning

Fremsendes til Teknisk Udvalg til behandling i henhold til beslutning i byrådets møde den 12. maj 2021.

### Resumé

Teknik og Miljø og Borgmesterens Afdeling har i fællesskab udarbejdet et sæt nye retningslinjer, som foreslås at gælde for de største af Teknik og Miljøs fremtidige anlægsprojekter.

Retningslinjerne skal styrke byrådets beslutningsgrundlag i forhold til de store anlægsprojekter, forøge omkostningsfokus og forbedre de politiske styringsmuligheder.

Retningslinjerne gælder for anlægsprojekter på mere end 50 mio. kroner i Teknik og Miljø. Det er aftalt, at retningslinjerne i første omgang kun finder anvendelse på vej- og infrastrukturprojekter. På sigt er det hensigten, at styringsprincipperne i retningslinjerne også kan udbredes til andre fagområder både i Teknik og Miljø og på tværs af magistratsafdelingerne.

### Indstilling

Det indstilles:

At 1)  Byrådet godkender de vedlagte retningslinjer for styring og budgettering af store anlægsprojekter i Teknik og Miljø.

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Borgmesterens Afdelings indstilling og Magistratsafdelingen for Teknik og Miljøs indstilling af 25. marts 2021

Indstillingen er blevet til i et godt samarbejde mellem BA og MTM. Den kan måske inspirere også på andre områder, men usikkerhederne afviger formodentlig noget mellem områderne.

Borgmester Martin Hansen var forhindret i at deltage i sagens behandling.

 12-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 12. maj 2021.
 25-05-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Sofie Madsen var forhindret i at deltage i udvalgets behandling af sagen.

 09-06-2021 Aarhus Byråd
Randi Nissen og Magistratsafdelingen for Teknik og Miljø med bemærkning, at byrådet i sit møde den 10. juni 2021 har vedtaget Magistratens indstilling i overensstemmelse med erklæring fra Teknisk Udvalg af 25. maj 2021.